Vonioje esantis šildymo prietaisas (gyvatukas) yra privatus įrenginys, už kurį yra atsakingas pats gyventojas. Norint jį pakeisti paprastojo remonto projektas nėra reikalingas, tačiau prieš pradedant darbus apie tai būtina pranešti šildymo ir karšto vandens sistemų prižiūrėtojui. Atvykęs specialistas įsitikins naujo šildymo prietaiso tinkamumu, užsuks vandens tiekimą ir leis atlikti gyvatuko keitimo darbus arba, esant galimybei, juos atliks pats. Seną gyvatuką pakeitus nauju, specialistas turi įsitikinti, jog darbai buvo atlikti tinkamai ir prietaisas gali būti saugiai eksploatuojamas.